SPRÁVA 		IUVENTA 
ZO ZAHRANIČNEJ PRACOVNEJ CESTY 		Búdková 2, SK – 811 04 Bratislava

1.	Účastník ZPC 

Meno a priezvisko, tituly:	Katarína Kňažíková, Mgr.	
Znalosť cudzích jazykov:	Anglický jazyk, španielsky jazyk	

2.	Zahraničná pracovná cesta

Štát / mesto:	Česko, Praha	
Názov a adresa 
prijímajúcej organizácie:	Dům zahraniční spolupráce, Na Poříčí 1035/4, CZ - 110 00 Praha	
Účel cesty:	Prípravné stretnutie k medzinárodnému školeniu Akreditačné školenie II	
Spôsob financovania 
(kto hradí cestovné, pobytové náklady, iné výdavky):	Ubytovacie náklady počas rokovania hradila hostiteľská organizácia, cestovné náklady, stravu a vreckové IUVENTA.	

3.	Rámcový program pobytu

Dátum	Navštívené organizácie, alebo pomenovanie programu dňa, popis rokovania s uvedením mien a kontaktov na partnerov	
05.03.2015	Príchod a ubytovanie v hoteli približne o 17:00 hod. 
Stretnutie so školiteľkou Martou Hanečákovou, predstavenie očakávaní slovenskej Národnej agentúry od školenia.	
06.03.2015	12:00 – 17:00

Stretnutia sa zúčastnili zástupcovia Národných agentúr (ďalej ako NA): 
Petr Syruček (CZ), Katarína Kňažíková (SK); a vybrané školiteľky:
Marta Hanečáková (SK) a Karolína Kousalová (CZ).

Predstavenie predchádzajúcich skúseností školiteliek s podobnými formátmi školení;
Stanovenie všeobecného a čiastkových cieľov školenia;
Praktické informácie o mieste, doprave, časoch začiatku a konca školenia;
Predstavenie očakávaní zo strán Národných agentúr; 
Predstavenie prihlášok vybraných účastníkov;
Návrhy na jednotlivé bloky programu školenia; 
Diskusia k jednotlivým blokom programu;
Stanovenie potrebných materiálov;
Stanovenie termínov a rozdelenie úloh.

4.	Stručný priebeh rokovaní
 
Dátum	Podľa rámcového pobytu – obsah a výsledky rokovaní (v prípade študijnej cesty charakteristika a výsledky problematiky, získané poznatky, uplatnenie poznatkov z predchádzajúcich ciest)	
06.03.2015	V úvode stretnutia školiteľky predstavili predchádzajúce skúsenosti s podobnými formátmi školení; Národné agentúry uviedli zdôvodnenie výberu daných školiteliek a predstavili ostatný modul školenia. NA navrhli rozdeliť školenie na pomyslené dve časti – pre záujemcov o akreditáciu a pre už akreditované organizácie EDS. Školenie pre úplne nových záujemcov o EDS by začínalo o deň skôr, v rámci ktorého by mali šancu spoznať filozofiu Programu Erasmus+, ciele projektov EDS a spôsob prideľovania akreditácie. Dohodli sme sa, že školenie pre už akreditované organizácie a ich predstaviteľov bude začínať až 12. marca podvečer. 

Ďalej sme diskutovali o kapacite školenia a počtoch prihlásených účastníkov za jednotlivé krajiny. Na základe informácie o odvolaní účasti dvoch českých koordinátorov EDS, sme tieto dve miesta obsadili jedným náhradníkom z ČR a jednou náhradníčkou zo SR. Dátum školenia bol stanovený na už  vopred od 11.-15. marca 2015, o vybranom mieste školenia nás informoval zástupca českej NA – Petr Syruček. Miesto školenia bude hotel Allvet Drnovice vo Vyškove, pri Brne, Česká republika: http://www.hotelallvet.cz/cze/index.html 

Zástupcovia národných agentúr na základe záverečnej správy z ostatného podobne zameraného Akreditačného školenia I a na základe prihlášok predstavili ich očakávania a potreby účastníkov. Tie školiteľky spracovali do podoby návrhu programu školenia so začlenením jednotlivých aktivít a určili témy pracovných blokov. Následne prebehla diskusia k danému návrhu. Podľa finálnej verzie programu a jeho jednotlivých blokov sme spísali zoznam potrebných materiálov a stanovili sme si termíny plnenia úloh. 
Program bude sprostredkovaný vybraným účastníkom školenia.	

5.	Odporúčané závery 

(Uvádza sa  kto a aké opatrenia zabezpečí za účelom využitia poznatkov získaných na ZPC. Uvádzajú sa aj partneri, ktorým sa poznatky sprostredkúvajú.)

Podstatné výsledky prípravnej návštevy budú predstavené počas pravidelnej porady oddelenia.	

6.	Prehľad prinesenej dokumentácie a miesto jej uloženia 

Žiadna prinesená dokumentácia.	

7.	Osobitne vyhodnotený očakávaný prínos ZPC 

Prípravné stretnutie považujem za úspešné a osožné, keďže sa nám podarilo dohodnúť a naplniť všetky naplánované body stretnutia. 	

8.	Spôsob zverejnenia výsledkov ZPC, prenos získaných informácií

(Uvádzajú sa mená a adresy osôb a organizácií, ktorým boli sprostredkované informácie o výsledkoch ZPC)

Pripravený program školenia a praktické informácie o mieste a začiatku školenia, budú sprostredkované účastníkom prostredníctvom mailovej komunikácie. Prenos týchto informácií zabezpečia školiteľky. 
Dvoch náhradníkov na školenie ešte v daný deň stretnutia informovali zástupcovia NA o voľnom mieste. 	

Súhlasím so zverejnením tejto správy na internete.

Dátum:	13.03.2015	
Správu vypracovala
(meno a priezvisko, podpis):	Mgr. Katarína Kňažíková	
Správu schválil
(meno a priezvisko, podpis):